במתחם האחוזה המלבבת הזאת יש וילה אחת המיועדת לשישה אנשים ובה מטבח מאובזר ושלושה חדרי שינה, כולם מעוצבים בסגנון האופייני לאיזור, וכן שישה חדרים במתכונת B&B המצויים במבנה עתיק סמוך. האחוזה עצמה טובלת בנוף ירוק וצופה אל נופיה של נורמנדי. ביום טוב תוכלו לראות כאן למרחוק, עד חופיה של תעלת למנש.
הבית של ליליאן הוא המקום הטוב ביותר להיות בו אם אתם מבקרים בהונפלר, אחד הכפרים היפים ביותר בצרפת. מדובר בגן עדן כפרי בלב העיירה, אשר מתאפיין בשלווה ובפסטורליות מושלמת ובהכנסת אורחים חמה ומרשימה. הבית המציע מספר חדרים במתכונת B&B וכן שתי דירות עם מטבחון, שוכן בלב רובע סנט קתרין שהוא המרכז ההיסטורי והאומנותי של הונפלר ושתי דקות הליכה מהנמל העתיק.
בכניסה למבנה העתיק, שהוא סוג של ארמון ואתם המלכים, שני סלונים עתיקים ומהודרים וחדר אוכל מקסים. ספריה עשירה ופסנתר מעטרים את הקירות בלובי הגדול. בקומה השניה נמצאים חמישה חדרי אירוח, מתוכם שתי סוויטות עם חדר אמבטיה אחד ביניהם.
הגעתם לגן עדן. הטירה הזו מן המאה ה- 16, שנמצאת בבעלותו של זוג צרפתי מקסים אשר רכש אותה כחורבה לפני 30 שנה, הפכה תחת ידיהם למושא החלומות של כל מטייל ונופש. מיד כשתסעו על השביל המוליך לטירה, הממוקמת לא רחוק מהציר המחבר את קאאן ושרבורג, בחלק הצפוני של חבל למנש בנורמנדי, תבינו שמכאן לא תרצו לצאת לעולם.
במרחק של 2 ק"מ מהים, במרכז העיירה העתיקה אונפלר שבנורמנדי, נמצא הבד אנד ברקפסט הנפלא של אודרי בן 5 החדרים. כאן תרגישו ממש כמו המקומיים ותוכלו אפילו להשכיר אופניים ולשוטט ברחבי העיירה ובמרחב הכפרי הירוק בצרפת. מיקומו של הבית אידיאלי עבור מי שמחפש לגלות את נורמנדי דרך העיירות, הכפרים והטבע הייחודי של צפון צרפת.